Кантэйнеравоз і рэшткі моста, 27 сакавіка 2024.
26 сакавіка 2024 года каля 1:28:45 адбылося абвальванне моста Фрэнсіса Скота Кі ў Балтымары, калі ў адну з апор урэзаўся кантэйнеравоз «Dali» (падбудовы 2015 года пад сцягам Сінгапура), пасля чаго яго асноўныя пралёты цалкам разбурыліся.

З ракі былі вынятыя два чалавекі; адзін адмовіўся ад медыцынскай дапамогі, а другі быў дастаўлены ў бальніцу ў крытычным стане. Паведамляецца, што шэсць членаў будаўнічай брыгады, якая працавала на праезнай частцы, прапалі без вестак і, як мяркуецца, загінулі.

Месца здарэння
--------------

Мост імя Фрэнсіса Скота Кі ўяўляў сабой сталёвы арачны мост. Ён адкрыўся ў 1977 годзе і перасякаў раку Патапско. Размяшчаўся на жыццёва важным марскім маршруце ЗША, адным з самых загружаных у краіне. У 2023 годзе порт Балтымара абслужыў больш за 444 000 пасажыраў і 52,3 мільёна тон замежных грузаў на суму 80 мільярдаў долараў.

Па мосце даўжынёй 1,6 мілі (2,6 км) праходзілі чатыры паласы міжштатнай аўтамагістралі 695, кальцавой дарогі вакол горада, па дзве ў кожным напрамку, па якой штодня праязджала каля 34 000 аўтамабіляў.

Ход падзей
----------

Відэа абвальвання моста
У 00:44 26 сакавіка 2024 года з Балтымара выйшаў кантэйнеравоз «Dali», накіроўваючыся ў Каломба (Шры-Ланка). Судна рухалася з хуткасцю 8,7 вузла (16,1 км/г).

У 01:28 карабель урэзаўся ў апорную калону моста. У той момант на ім рабочыя чынілі выбоіны. Праз некалькі секунд мост разваліўся ў некалькіх месцах, увесь асноўны пралёт абрынуўся. Экіпаж абвясціў сігнал трывогі, паведаміўшы Міністэрству транспарту штата Мэрыленд аб тым, што страціў кантроль над суднам і адбылася алісія (сутыкненне са стацыянарным аб’ектам). Далейшы рух транспарту па мосце быў спынены. Некалькі транспартных кантэйнераў упала ў ваду. 

Званкі ў службу экстранай дапамогі 911 пачалі паступаць у 01:30. Паліцэйскае ўпраўленне Балтымара было паведамлена аб абрушэнні ў 01:35. Разгарнуліся маштабныя выратавальныя і аднаўленчыя работы. Берагавая ахова ЗША працягнула лодкі і верталёт. На пошукі людзей, якія зваліліся ў раку, адпраўлены вадалазы (50 чалавек падзеленых на восем каманд).

На прэс-канферэнцыі ў 06:30 начальнік пажарнай аховы Балтымара Джэймс Уолес заявіў, што з ракі былі выратаваны па меншай меры два чалавекі, адзін з якіх адмовіўся ад лячэння, а другі быў дастаўлены ў бальніцу з шокавай траўмай і неўзабаве выпісаны. Шэсць чалавек — усе члены будаўнічай брыгады, якая працавала на мосце — абвешчаны прапаўшымі без вестак і лічацца загінулымі пасля прыпынення пошукавай аперацыі берагавой аховы ЗША. Некаторыя з іх былі ідэнтыфікаваныя як грамадзяне Гватэмалы, Гандураса і Мексікі.

Synergy Marine Group, якая кіруе «Dali», першапачаткова заявіла, што экіпаж карабля не атрымаў ніякіх траўмаў. Як пазней высветлілася, адзін член экіпажа быў шпіталізаваны з лёгкай траўмай.

Расследаванне
-------------

Супрацоўнікі ФБР займаюцца вывучэннем месца здарэння 
Нацыянальны савет па бяспецы на транспарце (NTSB) абвясціў, што пачаў расследаванне і накіраваў на месца здарэння каманду. Федэральнае бюро расследаванняў таксама было прыцягнута, але заявіла, што версія тэрарызму не разглядаецца.

Сінгапурскае бюро расследаванняў транспартнай бяспекі і Упраўленне марскога і партовага кіравання (MPA) заявілі, што іх супрацоўнікі накіраваліся ў Балтымар для аказання дапамогі ў расследаваннях.

Наступствы
----------

Міністр транспарту ЗША Піт Бутыджыч заявіў, што звязаўся з губернатарам Мэрыленда Уэсам Мурам і мэрам горада Брэнданам Скотам, каб прапанаваць падтрымку ведамства. Неўзабаве пасля гэтага Мур абвясціў надзвычайнае становішча. Было загадана прыпыніць усе перавозкі ў і з порта Балтымара.

У выніку абвальвання моста зачынена траса I-695 паміж развязкамі MD 10 і MD 157. Рух транспарту накіраваны ў аб’езд па шашы I-95 і I-895, якія перасякаюць гавань Балтымара адпаведна ў тунэлях Форт-МакГенры і Балтымар-Харбар; транспартныя сродкі з небяспечнымі грузамі не дапускаліся ў абодва тунэлі, таму накіроўваліся на заходні ўчастак I-695. 

У 04:09 Федэральнае ўпраўленне грамадзянскай авіяцыі абвясціла аб часовым абмежаванні палётаў у раёне абвальвання моста. Прэзідэнт Джо Байдэн быў праінфармаваны аб катастрофе. Пазней кіраўнік дзяржавы заявіў, што папросіць Кангрэс прафінансаваць рэканструкцыю моста.

Эканамічныя наступствы гэтай катастрофы закранулі не толькі рэгіянальную лагістыку саміх ЗША, але і здольныя справакаваць сусветны гандлёвы крызіс. Амерыканская прэса пісала, што толькі прамая шкода ад разбурэння моста складае $ 81 млрд. Галоўнай праблемай стала поўнае спыненне працы дзевятага па аб’ёмах апрацоўкі грузаў знешнегандлёвага порта краіны Балтымар, усярэдзіне якога ў момант інцыдэнту знаходзіліся 10 караблёў.

Гл. таксама
-----------

* Абвал моста Лісіньша (2024)

Заўвагі
-------

1. ↑  . `{{cite news}}`: Адсутнічае або пусты `|title=` (даведка)
2. 1 2 3  Baltimore Key Bridge: Rescuers searching river after Baltimore bridge collapse(нявызн.). *BBC News* (26 сакавіка 2024). Праверана 27 сакавіка 2024.
3. 1 2  6 workers presumed dead after cargo ship crash levels Baltimore bridge (англ.). *NBC News* (27 сакавіка 2024). Праверана 27 сакавіка 2024.
4. 1 2 3 4 5 6  Baltimore bridge collapses after powerless cargo ship rams into support column; 6 presumed dead (англ.). *AP News* (26 сакавіка 2024). Праверана 27 сакавіка 2024.
5. 1 2  Six presumed dead after ship destroys major US bridge (англ.). *France 24* (26 сакавіка 2024). Праверана 27 сакавіка 2024.
6. ↑  Kassam, Ashifa (2024-03-26). "Baltimore bridge collapse: at least six missing as Biden laments 'terrible accident'". *The Guardian* [брытанская англійская]. 0261-3077. Праверана 2024-03-27.
7. ↑  *Chris Baraniuk* Why the Baltimore Bridge Collapsed So Quickly // *Wired*. — ISSN 1059-1028.
8. ↑  *CNN*. March 26, 2024 - Baltimore Key Bridge collapses after ship collision (англ.). *CNN* (26 сакавіка 2024). Праверана 27 сакавіка 2024.
9. ↑  At least six missing after bridge collapse at major US port of Baltimore (англ.). *France 24* (26 сакавіка 2024). Праверана 27 сакавіка 2024.
10. ↑  Baltimore Key Bridge: Rescuers searching river after Baltimore bridge collapse - BBC News (англ.)  **(нявызн.)**?. *BBC News*. Праверана 27 сакавіка 2024.
11. ↑  "Lost power, a mayday call and the crash that brought down a Baltimore bridge". *BBC News* [брытанская англійская]. 2024-03-26. Праверана 2024-03-27.
12. ↑  What we know about Baltimore Key Bridge collapse as six people still missing (англ.). *The Independent* (27 сакавіка 2024). Праверана 27 сакавіка 2024.
13. ↑  *Press, Associated*. Baltimore bridge collapses after powerless cargo ship rams into support column; 6 presumed dead (англ.)  **(нявызн.)**?. *Boston Herald* (26 сакавіка 2024). Праверана 27 сакавіка 2024.
14. 1 2  *News, A. B. C.*. What we know about Baltimore's Francis Scott Key Bridge collapse (англ.). *ABC News*. Праверана 27 сакавіка 2024.
15. 1 2 3 4  *Forrest, Melissa Alonso, Lauren Mascarenhas, Jack*. Cargo ship lost power before colliding with Baltimore bridge; 6 presumed dead (англ.). *CNN* (26 сакавіка 2024). Праверана 27 сакавіка 2024.
16. ↑  *Ng, Greg*. LIVE UPDATES: 6 workers presumed dead after Baltimore bridge collapse, coast guard says (англ.). *WBAL* (27 сакавіка 2024). Праверана 27 сакавіка 2024.
17. 1 2  'Heroes' scrambled to stop traffic before Baltimore bridge collapsed; construction crew feared dead (англ.). *AP News* (27 сакавіка 2024). Праверана 27 сакавіка 2024.
18. ↑  "DALI", Francis Scott Key Bridge Incident (англ.). *www.synergymarinegroup.com*. Праверана 27 сакавіка 2024.
19. ↑  . `{{cite news}}`: Адсутнічае або пусты `|title=` (даведка)
20. ↑  "Baltimore Key Bridge collapse: 6 presumed dead as search efforts suspended". *The Straits Times* [англійская]. Singapore. 2024-03-27. 0585-3923. Праверана 2024-03-27.
21. ↑  Неабходна задаць ***title=*** і ***url=*** для шаблона {{cite web}}. 
 **(нявызн.)**.
22. ↑  Containership Hits Baltimore Bridge, Causing Collapse (англ.). *The Maritime Executive*. Праверана 27 сакавіка 2024.
23. ↑  "Baltimore Francis Scott Key Bridge collapse: What we know about ship and bridge". *BBC News* [брытанская англійская]. 2024-03-26. Праверана 2024-03-27.
24. ↑  *Mattu, Rohan*. How to travel around the Francis Scott Key Bridge collapse in Baltimore: A look at the traffic impact and alternate routes - CBS Baltimore (англ.)  **(нявызн.)**?. *www.cbsnews.com* (27 сакавіка 2024). Праверана 27 сакавіка 2024.
25. ↑  4/1803 NOTAM Details **(нявызн.)**. *tfr.faa.gov*. Праверана 27 сакавіка 2024.
26. ↑  *News, A. B. C.*. Biden pledges support for Baltimore in wake of Francis Scott Key Bridge collapse (англ.). *ABC News*. Праверана 27 сакавіка 2024.
27. ↑  От разрушения моста и блокировки порта Балтимор США потеряли больше средств, чем планировали направить Украине (руск.)  **(нявызн.)**?.  Дзен: «Военное обозрение». (27 сакавіка 2024). Праверана 28 сакавіка 2024.